প্রত্যক্ষদর্শীরা জানান, ঘটনার দিন স্কুলের কয়েক কিলোমিটার দূরে একটি জুমে আগুন দেওয়া হয়। সে আগুন জুম এলাকা ছাড়িয়ে ছড়িয়ে পড়ে চারদিকে। বেলা সাড়ে ৩টার দিকে জুমের আগুন এসে লাগে পেকপাড়া সরকারী প্রাথমিক বিদ্যালয়ে। বাতাসের গতিবেগ বেশি থাকায় মহুর্তের মধ্যে আগুন লেলিহান শিখা বিদ্যালয়ে ছড়িয়ে পড়ে। আগুনের তেজ বেশি থাকায় গ্রামবাসীরা সামনে এগোতে পারেননি। ফলে মুহুর্তের মধ্যে বিদ্যালয়ের সব কিছু পুড়ে ছাই হয়ে যায়।